als_Latn dik_Latn sag_Latn
Ndryshime të momentit të fundit kanë bërë që dita e premierës së talent show-t “Tu si Que Vales” të shtyhet për në datën 1 Pill dhe jo më në 30 mars si u patëm informuar javë më parë.
Ndoshta konkurenca me talent show-n e suksesshëm X Factor ka çuar organizatorët në marrjen e këtij vendimi, që padyshim mbetet një zgjidhje e mirë, që do të drejtojë vemendjen absolute të teleshikuesit për të ndjekur këtë risi të sezonit në një ditë ku konkurrenca e fortë televizive mungon.
Vizion Plus ka nisur tashmë edhe promovimin e spektaklit me posterat zyrtar në rrjetet sociale ku shohim tre anëtarët e jurisë Holta Dulaku, Agron Llakaj, Kristi Popa dhe prezantuesin Drini Zeqo.
Këtë të diel në orën 15.00 do të regjistrohet episodi i parë i spektalit. Për të gjithe ata që dëshirojnë të ndjekin live performancat e pjesëmarrësve në garë, në faqen zyrtare mund të gjenden më shumë detaje.
Pas shumë thashethemesh, FOX ka zyrtarizuar rikthimin në tv të dramës mbinatyrore më të dashur të të gjitha kohërave, X-Files, me gjashtë episode të reja dhe me protagonistë sërisht David Duchovny dhe Gillian Anderson në rolet Fox Mulder dhe Dana Scully.
Chris Carter, ideatori i serialit origjinal që zgjati nënte sezone gjatë viteve 1993 – 2002, do të mbikëqyr realizimin e episodeve të reja.
Versioni i ri X-Files pritet të filojë transmetimin në sezonin e ri të FOX dhe parashikohet të jetë një nga sukseset e vitit falë popullaritetit që ky serial ka pasur ndër vite.
Gazetari dhe spikeri i lajmeve Reis Çiço i njohur edhe për pasionin e tij për sportin dhe në veçanti futbollin ka vendosur ti përkushtohet 360° sportit nëpërmjet gazetarisë së shkruar online me një website që merr emër nga emri i tij.
Drejtuesi i rubrikës sportive dedikuar Champions League në TV Klan është botues i ReiSport.al, faqja më e re ku do të gjeni informacione nga kampionatet më të bukura europiane, deklerata e qëndrime të yjeve të futbollit, trajnerëve dhe aktorëve të tjerë të rëndësishem të këtij sporti magjik. Merkato do të jetë një rubrike e rëndesishme për tu njohur me lëvizjet e lojtarëve e trajnëreve, në funksion të forcimit të skuadrave. Gjithashtu të gjithë ata që bastojnë, do të kenë një dritare ku do të gjejnë sugjerime të vlefshme në këtë drejtim.
Mediat online kohët e fundit po njohin mjaft popullaritet në Shqipëri, duke u bërë burimi kryesor i informacionit për lexuesit. Ne i urojmë suksese Reit dhe miqëve të tij në aventurën e tyre të re mediatike!
Tring Digital dhe Vizion Plus nuk heqin dorë nga patentat ndërkombëtare. Pas Shopping Monster, një tjetër format i Global Agency do të vijë së shpejti për publikun shqiptar.
Bëhet fjalë për “Blind Taste”, një format gatimi ku marrin pjesë një shef i njohur dhe katër konkurentë që ndryshojnë çdo javë. Çdo ditë, konkurentëve u caktohet një recetë që duhet ta gatuajnë në një guzhinë të përbashkët për vetëm dy orë. Rezultati është e njëjta pjatë por me shije të ndryshme. Më pas, konkurentët provojnë të gjitha pjatat dhe i vlerësojnë me një shkallë nga 1-5. E gjithë prova kryhet me sy të fashuar. Asnjë nuk është në dijeni se cili i ka gatuar pjatat, ka probabilitet qê një kokurent të japë pikët minimale për pjatën e vet! Pas provës të gjithë konkurentët hapin sytë dhe zbulojnë të vërtetën për pjatat që shijuan. Në përfundim të javës, mblidhet totali i pikëve gjatë javës, dhe personi me më shumë pikë shpallet fituesi i çmimit të madh!
IMA – InfoMedia Albania, e themeluar në Facebook më 11 Tetor 2010, është faqe/blog i specializuar në fushën e medias dhe televizionit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn